जयपुर। राजधानी के चांदपोल मोक्षधाम को हैदराबाद के मोक्षधामों की तर्ज पर विकसित करने की योजना नगर निगम बना रहा है। इसको लेकर मंगलवार को नगर निगम मुख्यालय में बैठक हुई। हैदराबाद से आए फिनिक्स प्रापर्टी डवलपर्स के निदेशक श्रीकांत बाडिगा और रहमत ने मोक्षधाम को विकसित करने के बारे में जानकारी दी। प्रस्तुतिकरण में हैदराबाद के मोक्षधामों में हुए विकास कार्यों को दिखाया गया।